* Я ведаю цэлы шэраг людзей у нашым горадзе, якія займаліся ў гады вучобы харэаграфіяй, сёння вельмі паспяховых у сваіх прафесіях. Хтосьці з іх — падпалкоўнік міліцыі, хтосьці — урач, хтосьці — галоўны інжынер… Карацей, у свой час яны адтанцавалі, а потым зрабілі сваё жыццё так, як ім захацелася. Але тут вельмі важны такі момант, як пераемнасць пакаленняў. Ужо сваіх уласных дзяцей, хутчэй за ўсё, яны таксама аддадуць у харэаграфію, памятаючы пра тое, што ў свой час ім самім было добра і цікава займацца танцамі.